CELEX: C2007/183/41
Language: sk
Date: 2007-08-04 00:00:00
Title: Vec C-266/07: Žaloba podaná 5. júna 2007 – Komisia Európskych spoločenstiev/Portugalská republika

4.8.2007   
            
            
               SK
            
            
               Úradný vestník Európskej únie
            
            
               C 183/24
            
         Žaloba podaná 5. júna 2007 – Komisia Európskych spoločenstiev/Portugalská republika
   (Vec C-266/07)
   (2007/C 183/41)
   Jazyk konania: portugalčina
   Účastníci konania
   
      Žalobkyňa: Komisia Európskych spoločenstiev (v zastúpení: A. Caeiros a J.-B. Laignelot, splnomocnení zástupcovia)
   
      Žalovaná: Portugalská republika
   Návrhy žalobkyne
   
               —
            
            
               určiť, že Portugalská republika si tým, že povolila spaľovanie nemocničného odpadu v spaľovacích zariadeniach, ktoré nemajú platné povolenie, si nesplnila povinnosti, ktoré jej vyplývajú z článku 4 smernice Európskeho parlamentu a Rady 2000/76/ES (1) zo 4. decembra 2000 o spaľovaní odpadov, a subsidiárne z článku 9 smernice Európskeho parlamentu a Rady 2006/12/ES z 5. apríla 2006 o odpadoch (2),
            
         
               —
            
            
               zaviazať Portugalskú republiku na náhradu trov konania.
            
         Žalobné dôvody a hlavné tvrdenia
   Podľa výkladu článku 3 vyššie uvedenej smernice 2000/76/ES v spojení s článkom 20 ods. 2 tej istej smernice ide o nové spaľovacie zariadenie na účely uvedenej smernice 2000/76/ES, a preto sa táto smernica vzťahuje na spaľovacie zariadenie v Parque da Saúde v Lisabone. Toto spaľovacie zariadenie mohlo byť uvedené do prevádzky iba po získaní povolenia, ktoré by spĺňalo podmienky stanovené v článku 4 predmetnej smernice. Portugalské orgány túto povinnosť nesplnili.
   Aj za predpokladu, že by sa dospelo k záveru, že predmetné spaľovacie zariadenie sa má na účely smernice 2000/76/ES považovať za „existujúce spaľovacie zariadenie“, pričom by sa naň táto smernica nevzťahovala, jeho prevádzkovanie by si vyžadovalo získanie predchádzajúceho povolenia podľa článku 9 ods. 1 smernice 2006/12/ES.
   
      (1)  Ú. v. ES L 332, s. 9; Mim. vyd. 15/005, s. 353.
   
      (2)  Ú. v. EÚ L 114, s. 9.